cyanic-selkie/wikianc huggingface dataset:
Նաիրա Մուրադյան
Կենսագրություն
1977 թվականին ընդունվել է Երևանի Փանոս Թերլեմեզյանի անվան գեղարվեստի ուսումնարան։ 1980 թվականից աշխատանքի է անցել «Հայֆիլմ» ստուդիայի անիմացիայի բաժնում՝ որպես բեմադրող նկարիչ։ Համագործակցել է նաև տարբեր թատրոնների, 2000 թվականից՝ հեռուստատեսության հետ։ 2002 թվականին սկսել է աշխատել «Փետուրի թռիչքը» 7-մասանոց անիմացիոն շարքի վրա։ 2010 թվականից ընթացքի մեջ են 10-մասանոց «Աստվածաշնչյան պատմություններ» և 6-մասանոց «Հրեշտակը քաղաքում» անիմացիոն շարքերը։ 2005 թվականին «Ճանապարհ» ֆիլմի համար արժանացել է Երևանի «Ոսկե ծիրան» ՄԿՓ-ի մրցանակին, 2006 թվականին «Զինվորիկը» ֆիլմի համար՝ «Անիմայովկա» ՄԿՓ-ի մրցանակին (Բելառուս) ։
Ծանոթագրություններ
Կատեգորիա:1961 ծնունդներ Կատեգորիա:Երևան քաղաքում ծնվածներ Կատեգորիա:Հայ ռեժիսորներ Կատեգորիա:Հայ անիմացիոն նկարիչներ
Նազարեթ Կիրակոսյան
Նազարեթ Կիրակոսյան (դեկտեմբերի 2, 1939, Տուրցխ գյուղ, Ախալքալաքի շրջան, Վրաստան), բանաստեղծ, արձակագիր, ՀԳՄ անդամ, հայտնի է նաև «Ջավախք Սևան» գրական անունով ։
Կենսագրություն
Նազարեթ Կիրակոսյանը ծնվել է 1939 թվականի դեկտեմբերի 2-ին՝ Վրաստանի Ախալքալաքի շրջանի Տուրցխ գյուղում։ Սովրել է Երևանի պետական համալսարանի բանասիրական ֆակուլտետի հայոց լեզվի և գրականության բաժնում։ Համալսարանն ավարտելուց հետո աշխատանքի է անցել հայրենի գյուղի միջնակարգ դպրոցում՝ որպես հայոց լեզվի և գրականության ուսուցիչ, իսկ հետո էլ դարձել է տնօրեն։ Հայտնի է նաև «Ջավախք Սևան» գրական անունով։
1983 թվականից Հայաստանի գրողների միության (ՀԳՄ) անդամ է ։
Նազարեթ Կիրակոսյանը շուրջ 20 գրքի հեղինակ է։
Գրքեր
1976 թվականին հրատարակվել է Նազարեթ Կիրակոսյանի «Քծնախտի դեղ» առակները։
1981 թվականին հրատարակվել է «Կարոտի կանչեր», իսկ 1991 թվականին՝ «Մեծ Շիրազի հետ» գրքերը։
2003 և 2004 թվականներին լույս է տեսել Նազարեթի «Երկերի ժողովածու» գրքի Ա-ից Զ հատորները։
2012 թվականին՝ «Ընտիր երկեր» գիրքը և ուրիշ այլ գրքեր։
Մրցանակներ
2001 թվականին արժանացել է Վրաստանի պատվո շքանշանի։
2009 թվականին Նազարեթ Կիրակոսյանն արժանացել է Հայաստանի գրողների միության (ՀԳՄ) «Գրական վաստակի համար» մեդալի և Հայաստանի ազգային գրադարանի «Հակոբ Մեղապարտ» շքանշանի։
Ծանոթագրություններ
Կատեգորիա:Դեկտեմբերի 2 ծնունդներ Կատեգորիա:1939 ծնունդներ Կատեգորիա:Վրաստանում ծնվածներ Կատեգորիա:Տուրցխ գյուղում ծնվածներ Կատեգորիա:Հայաստանի գրողների միության անդամներ Կատեգորիա:Հայ բանաստեղծներ Կատեգորիա:Հայ արձակագիրներ Կատեգորիա:Գրական կեղծանուններով հայտնի հեղինակներ
Կոնստանտին Քարամյան
Կոնստանտին Անդրանիկի Քարամյան, հայ խորհրդային երկրաբան։ Երկրաբանա-հանքաբանական գիտական դոկտոր (1977)։ ԽՄԿԿ անդամ 1948 թվականից։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
1951 թվականին ավարտել է Երևանի համալսարանը։ Նույն թվականից աշխատել է ՀԽՍՀ ԳԱ երկրաբանական գիտական ինստիտուտում, 1982 թվականից՝ օգտակար հանածոների բաժնի վարիչ։ Հիմնական աշխատությունները վերաբերում են ՀԽՍՀ մետաղային հանքավայրերի երկրաբանության և միներալոգիայի հարցերին։ Պարգևատրվել է Կարմիր աստղի երկու շքանշանով։
Կատեգորիա:Հայ երկրաբաններ Կատեգորիա:Հայրենական մեծ պատերազմի մասնակիցներ Կատեգորիա:Երկրաբանա-հանքաբանական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Կարմիր աստղի շքանշանի ասպետներ Կատեգորիա:ԽՄԿԿ անդամներ
Յարփուզ
Յարփուզ, գյուղաքաղաք Արևմտյան Հայաստանում, Կիլիկիայի Ադանայի նահանգի Յարփուզի գավառակում։ Հանդիսանում էր վերջինիս վարչական կենտրոնը։ Գտնվում է Ադանա քաղաքից արևելք, Պիռամոս (Ջահան) գետի ձախակողմյան վտակի ափին։
Բնակչություն
Մեծ եղեռնի նախօրյակին Ջեբելբերեքեթ անվանումով բազմամարդ բնակավայր էր։ Հայերի թիվը հասնում էր 2000-ի։
Տնտեսություն
Բնակչության հիմանական զբաղմունքը արհեստներն ու հողագործությունն էր։
Պատմություն
1909 թվականին երտիթուրքերը ջարդեցին հայերին։ Ողջ մնացացներին 1915 թվականին Մեծ եղեռնի ժամանակ քշեցին Դեր Զոր և ոչնչացրեցին։
Պատմամշակութային կառույցներ
Յարփուզն ուներ հայկական եկեղեցի։
Կրթություն
Քաղաքն ուներ հայկական երկսեռ վարժարան, որտեղ սովորում էին 100 աշակերտ ։
Ամրոցը Կարպատներում
«Ամրոցը Կարպատներում» (Le Château des Carpathes), ֆրանսիացի գրող Ժյուլ Վեռնի գիտա–ֆանտաստիկ վեպը, որը մտնում է «Անսովոր ճանապարհորդություններ» շարքի մեջ։ Գրվել է 1892 թվականին։ Որոշ գրականագետներ գտնում են, որ այն ներշնչանքի աղբյուր է հանդիսացել Բրեմ Սթոքերի համար՝ «Դրակուլա»–ի գրման ժամանակ։
Հրատարակություն
Վեպի առաջին հրատարակությունը կայացել է Էտցելի «Magasin d’Éducation et de Récréation» ամսագրում՝ 1892 թվականի հունվարի 1–ից մինչև դեկտեմբերի 15–ը։
Առաջին գրքային հրատարակությունը լույս է տեսել 1892 թվականի հոկտեմբերի 20–ին։
Վեպի առաջին պատկերազարդ հրատարակությունը՝ Լեոն Բենետտի 40 նկարազարդումերով, որոնցից մի քանիսը գունավոր էին, կայացել է 1892 թվականի հոկտեմբերի 27–ին։ Այս նույն վեպը՝ «Կլոդիուս Բոմբառնակ» վեպի հետ միասին մտել է «Անսովոր ճանապարհորդություններ»–ի քսանութերորդ «երկակի» հատորի կազմի մեջ, որը լույս է տեսել 1892 թվականի նոյեմբերի 21–ին ։
Բովանդակություն
Գիրքը բաժանված է տասնհինգ գլուխների ։
Սյուժե
Սթիլլան իտալուհի հայտնի օպերային երգչուհի է, որը մեծ գնահատականի է արժանանում քննադատների կողմից։ Նրա ամենավառ երկրպագուներից մեկն է հանդիսանում բարոն Ռուդոլֆ դե Հերցը։ Բարոնը մշտապես այցելում է նրա ներկայացումներին։ Նա հանելուկային անձնավորություն է՝ բավարար դրամական միջոցներով։ Նկարելը և աշխարհով մեկ ճանապարհորդելը նրա կիրքն են։ Նա ոչ մի անգամ չի մոտեցել երգչուհուն և երբեք չի փորձել նկարել նրան, բայց նրա ձայնը դարձել է բացարձակ անհրաժեշտություն նրա կյանքում։ Բարոնին ուղեկցում է միայնակ և հանելուկային Օրֆանիկը՝ չճանաչված գյուտարար, որն ապրում է իր տիրոջ հաշվին։
Նեապոլում շրջագայելու ժամանակ երիտասարդ ավանտյուրիստ կոմս Ֆրանց դե Թելեքը՝ Վալախիայից, խորապես սիրահարվում է Սթիլլային և նրան ամուսնության առաջարկ է անում։ Սթիլլան համաձայնում է և սկսում է տարածել լուրեր թատրոնից հեռանալու մասին՝ իր կարիերայի գագաթնակետին, որպեսզի ազատվի իր տարօրինակ երկրպագուից։
Նորությունը բարոնի մեջ առաջացնում է կոմս Թիլեքի նկատմամբ խանդ և ատելություն։ Բարոնը գտնվում է խորը ճգնաժամի մեջ և նույնիսկ ինքնասպանության փորձ է կատարում։ Ճնշված նա այցելում է «Օռլանդո» օպերայի վերջին ներկայացմանը. Սթիլլան պետք է կատարի Անժելիկայի դերը։
Վերջին դրվագում, որտեղ հերոսուհին մահանում է, Սթիլլան կատարում է «Innamorata, mio cuore tremane, Voglio morire» արիան։ Հանկարծ հուշարարի խցիկում Սթիլլան նկատում է բարոն դե Հերցի դեմքը և ձեռքը մոտեցնելով բերանին արյունաշաղախ և անդամալույծ ընկնում է բեմի վրա։
Թելեքը իր սիրեցյալի մահից հետո, որը թաղված է Նեապոլում, խելագարման եզրին է։ Հաջորդ օրը բարոնը հեռանում է Նեապոլից՝ նամակում մեղադրելով Ֆրանց դե Թելեքին սիրեցյալի մահվան մեջ։
Մի քանի ամիս անց Կարպատներում՝ Հրաբխի կիրճում գտնվող ամրոցում, որը բարոն դե Հերցի տիրույթն է, սկսվում են տարօրինակ բաներ կատարվել։ Տեղացի բնակիչները խոսում են ծխի, պատկերի և հիասքանչ ձայնի մասին, որը տեսնում և լսում են լքված ամրոցից։
Թելեքը վերականգնվում է տանը և զբոսաշրջային արշավներ է կատարում իր տիրույթներում՝ հավատարիմ ուղեկից Ռոցկոյի հետ։ Դատավոր Կոլտցի և նրա դուստր Միրիոտի անփութության շնորհիվ նա իմանում է ամրոցի և նրա տիրոջ մասին պատմությունները։
Մտնելով կապելլա, որտեղ թաղված են Հերցի նախնիները, նա տեսնում է Օրֆանիկին և Ռուդոլֆի կերպարանքը՝ տարօրինակ գլխարկներով։ Երբ նրանք մտնում են սենյակ, կոմսի առջև հայտնվում է Սթիլլայի կերպարը և լսվում է նրա ձայնը։ Ֆրանցը ընկնում է գետնին և ձեռքը մեկնում է դեպի Սթիլլան։ Բարոնը ձեռքն է վերցնում դանակը և պնդելով, որ այդ ձայնը պետք է լսելի լինի միայն իրեն, հարձակվում է Սթիլլայի կերպարի վրա։ Սթիլլան վեր է ածվում բազմաթիվ ապակե կտորտանքների։ Ֆրանցի ուղեկիցները փախչում են սենյակից և վազում դեպի Հրաբխի կիրճը, որտեղ լսում են ահեղ պայթյունի ձայնը և տեսնում են ամրոցի այրվող աշտարակը։ Դա Օրֆանիկն է պայթեցրել ամրոցը։
Նիկ Դեկի ծառան ավերակների մեջ գտնում է կոմս Թելեքի մարմինը, որը, սակայն, չի մահացել, բայց խելագարվել է, և ուղղակի կրկնում է «innamorata, voglio morire»։
Այդ ամբողջը Օրֆանիկի ձեռքի գործն է, որին Հերցը հանձնարարել էր ստեղծել այնպիսի մի բան, որ լսելի լինի Սթիլլայի ձայնը։ Ինչպես նաև հանճարեղ գյուտարարը ստեղծել էր ապակիների համակարգ և Սթիլլայի դիմանկարի պատկերը երևում էր ամբողջ տնով մեկ։ Բարոն ուղղված կրակոցը ավերել էր այն արկղը, որտեղ գտնվում էին Սթիլլայի ձայնագրությունները։
Բարոնը թաղվեց իր ամրոցի ավերակներում, որտեղ նա թակարդ էր պատրաստել իր մրցակցի համար։
Ծանոթագրություններ
Կատեգորիա:1892 վեպեր Կատեգորիա:Ֆրանսերեն վեպեր Կատեգորիա:Գոթական վեպեր Կատեգորիա:Ֆրանսիական վեպեր Կատեգորիա:Գիտաֆանտաստիկ վեպեր Կատեգորիա:Ֆանտաստիկ վեպեր Կատեգորիա:Արկածային վեպեր Կատեգորիա:Սարսափ վեպեր
Բարինովկա
Բարինովկա (Бариновка), գյուղ Ռուսաստանի Սամարայի մարզի Նեֆտեգորսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Նեֆտեգորսկի շրջանի բնակավայրեր
Հյուսիսային Մակեդոնիան Նոր ալիք երգի մրցույթում
Հյուսիսային Մակեդոնիան Նոր Ալիք երգի մրցույթին մասնակցում է 2008 թվականից։ Առաջին անգամ Մակեդոնիան այս մրցույթում ներկայացրել է «Nokaut» խումբը։
Արտաքին հղումներ
Կատեգորիա:Հյուսիսային Մակեդոնիայի արվեստ
10 կանտոն
10 կանտոն կամ Հերցեգ-Բոսնիա օկրուգ (Kanton 10/Hercegbosanska županija, Kanton 10, Кантон 10), Բոսնիա և Հերցեգովինայի Դաշնության 10 կանտոններից ամենամեծը, որը մտնում է Բոսնիա և Հերցեգովինայի կազմում։ Կանտոնի վարչկենտրոնն է Լիվնո քաղաքը ։
Աշխարհագրություն
Կանտոնը տեղակայված է երկրի արևմտյան հատվածում։
Վարչական բաժանում
10 կանտոնը իր մեջ ներառում է վեց համայնք՝ Դրվար, Բոսանսկո Գրախովո, Գլամոչ, Կուպրես, Լիվնո և Տոմիսլավգրադ։
Բնակչություն
1991 թվականի մարդահամարի տվյալների համաձայն՝ կանտոնի բնակչությունը կազմել է 115.682 մարդ, որոնցից 51.5%-ը կազմել են խորվաթները, 35.7%-ը՝ Սերբերը և 10.4%-ը՝ Բոսնիացիները։
Ըստ 2013 թվականի մարդահամարի տվյալների՝ կանտոնի բնակչությունը կազմել է 84,127 մարդ, որոնցից 76.79%-ը կազմել են խորվաթները, 12.96%-ը՝ Սերբերը և 9.55%-ը՝ Բոսնիացիները։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության կանտոններ
Բնապահպանական վերահսկողություն
Բնապահպանական վերահսկողություն, մթնոլորտի, ջրերի, հողերի, ընդերքի, կենդանական և բուսական աշխարհների (ներառյալ անտառները ու բնության հատուկ պահպանվող և ընդհանուր օգտագործման տարածքները) պահպանության, դրանց վերականգնման, բնական պաշարների խելամիտ օգտագործման, ինչպես նաև կենսաբանական անվտանգության, վտանգավոր նյութերի ու թափոնների անվտանգ գործածության, ճառագայթաակտիվ աղտոտվածության, բնապահպանական և բնօգտագործման վճարի հաշվարկման, վարչական վիճակագրական հաշվետվությունների ներկայացման բնագավառներում բնապահպանական օրենսդրության պահանջների կատարման նկատմամբ պետական վերահսկողության իրականացում։ «Բնապահպանական վերահսկողության մասին» ՀՀ օրենքն ընդունվել է 2005 թվականին։
Նպատակներ և խնդիրներ
Բնապահպանական վերահսկողության նպատակներն ու խնդիրներն են շրջակա միջավայրի, բնական պաշարների պահպանության և խելամիտ օգտագործման բնագավառներում բնապահպանական օրենսդրության չափորոշիչների կատարման վերահսկողությունը, իրավախախտումների հայտնաբերման և համապատասխան որոշումների կայացման ապահովումը, տնտեսական գործունեության հետևանքով շրջակա միջավայրի վրա վնասակար ներգործությունների կանխարգելումը և նվազեցումը։
Կոզիո դի Արոշա
Կոզիո դի Արոշա (Cosio di Arroscia), կոմունա Իտալիայի Լիգուրիա մարզի Իմպերիա գավառում։
Բնապահպանական վերահսկողություն
Նպատակներ և խնդիրներ
Բնապահպանական վերահսկողության հիմնական բնագավառներն են՝
Կոզիո դի Արոշա
Բնակչությունը կազմում է 261 մարդ (2008)։ Բնակչության խտությունը՝ 6 մարդ/կմ²։ Տարածքը կազմում է 41 կմ²։ Փոստային ինդեքս՝ 18023։ Հեռախոսային կոդ՝ 0183։
Բնապահպանական վերահսկողություն
Տես նաև
Կատեգորիա:Բնապահպանություն
Կոզիո դի Արոշա
Քաղաքի հովանավորն է հանդիսանում San Pietro առաքյալը։
Ժողովրդագրություն
Բնակչության դինամիկան.
Արտաքին հղումներ
Կատեգորիա:Իտալիայի քաղաքներ
Մորթիմեր Էդլեր
Մորթիմեր Էդլեր (Mortimer Jerome Adler, ), ամերիկացի փիլիսոփա, Չիկագոյի համալսարանի պրոֆեսոր (1942-1952)։
Հեղինակել է «Արվեստ և ողջախոհություն» (1937), «Ինչպես գիրք կարդալ» (1940), «Բարոյականության դիալեկտիկա» և այլ գրքեր ։
Աղբյուրներ
Կատեգորիա:Ամերիկացի փիլիսոփաներ Կատեգորիա:Նյու Յորք քաղաքում ծնվածներ Կատեգորիա:20-րդ դարի փիլիսոփաներ Կատեգորիա:Համաշխարհային ֆեդերալիստներ Կատեգորիա:Կոլումբիայի համալսարանի շրջանավարտներ Կատեգորիա:Հրեա փիլիսոփաներ Կատեգորիա:Ամերիկացի գրողներ Կատեգորիա:Ամերիկացի մանկավարժներ Կատեգորիա:Ամերիկացի խմբագիրներ Կատեգորիա:Կոլումբիայի համալսարանի դասախոսներ
Տիլովոե
2001 թվականի տվյալներով Տիլովոե գյուղում բնակվում էր 652 մարդ։
Ջաբա
Ջաբա, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Անձնակազմ (ֆիլմ, 1979)
Անձնակազմ (ռուս.՝ Экипаж), խորհրդային երկմասանոց գեղարվեստական կինոնկար, որն ընդգրկում է ֆիլմ-աղետին բնորոշ տարրեր ։ Կինոնկարը նկարահանվել է Ալեքսանդր Միտտայի կողմից՝ 1979 թվականին։ 1980 թվականի կինովարձույթում այն զբաղեցնում էր վեցերորդ հորիզոնականը՝ ավելի քան 71,1 միլիոն հանդիսատես։ Ֆիլմի առաջին մասը կենցաղային մելոդրամա էր, իսկ երկրորդը՝ ֆիլմ-աղետ ։
Սյուժե
Ֆիլմի գործողություններն ընթանում են ԽՍՀՄ-ում, 1970-ականների վերջերին։ Գլխավոր հերոսները «Աերոֆլոտ» ավիաընկերությանը պատկանող Տու-154Բ ուղևորատար ինքնաթիռի անձնակազմի անդամներն են, ովքեր իրականացնում են միջազգային չվերթեր։ Անձնակազմի հրամանատար Անդրեյ Տիմչենկոյի ընտանիքում խնդիրներ կան։ Նրա ուսանողուհի դուստրը՝ Նատաշան, հղիացել էր, սակայն ամուսնանալ չէր ուզում։ Չնայած ծանր ընթացող հղիությանը, այնուամենայնիվ որոշում է ծննդաբերել։
Անձնակազմի մյուս անդամը բորտինժեներ Իգոր Սկվորցովն էր, ով հրապուրիչ կնամոլ էր և մեկը մյուսի հետևից փոխում էր աղջիկներին։ Այդպես նա հրապուրում է նաև ուղեկցորդուհի Թամարային, ով նրա հին ընկերոջ՝ Անդրեյ Տիմչենկոյի թոռնուհին էր։ Աղջիկն իրականում սիրահարվում է Իգորին, սակայն վերջինս չի ցանկանում ընտանիք կազմել։ Բացի այդ, Իգորի նախկին սիրուհիներից մեկը վարկաբեկում է նրան Թամարայի առջև և Թամարան լքում է Իգորին։ Վերջինս առաջարկություն է անում Թամարային, սակայն մերժում է ստանում։ Անդրեյ Տիմչենկոն Իգորին սրիկա է համարում և զգուշացնում, որ նա այդ անձնակազմի հետ թռչելու է վերջին անգամ։
Մոսկվայում Իգոր Սկվորցովը պատահաբար հանդիպում է Վալենտին Նենարոկովին, ով իրենց անձնակազմի նախկին անդամներից էր և ընտանիքում լուրջ խնդիրներ ուներ։ Վալենտինն ամուսնանալով, հեռացել էր ավիաջոկատից՝ փոքր ավիացիա և ուղղաթիռի օդաչու էր, սակայն ընտանեկան կյանքը չէր դասավորվել՝ կնոջ հետ մշտական վեճերի պատճառով։ Նրա որդին, ընտանեկան ծանր դրության պայմաններում տառապում էր կակազությամբ։ Վալենտինն ամուսնալուծվում է և դատարանի որոշմամբ որդին մնում է մոր հետ։ Ամուսնալուծությունից հետո կինը խոստովանում է, որ երբեք չի սիրել Վալենտինին։ Հերթական բուժզննումից հետո, առողջական խնդիրների պատճառով երկրորդ օդաչուին դուրս են գրում և Սկվորցովի խնդրանքով Տիմչենկոն օգնում է Նենարոկովին՝ վերադառնալ մեծ ավիացիա։
Օդանավի անձնակազմը, արդեն իսկ նոր երկրորդ օդաչու Նենարոկովի հետ, առաջադրանք է ստանում իրագործել բարդ չվերթ՝ դեպի երկրաշարժից տուժած նավթագործների լեռնային Բիդրի քաղաքը, որպեսզի տարհանեն այնտեղ գտնվող խորհրդային աշխատակիցներին։ Այդ ժամանակ երկրաշարժը կրկնվում է։ Օդանավակայանի շուրջը, որտեղ վայրէջք էր կատարել ինքնաթիռը, ամեն-ինչ այրվում էր ու փլուզվում, մարդիկ սարսափահար են և հանկարծ խուճապ է սկսվում։ Թռիչքուղին վնասվել էր և թռչելն անհնարին էր դարձել։ Ստորերկրյա ցնցումներից առաջացած սելավային հորձանուտը ավերում է նավթավերամշակման գործարանը, որը գտնվում էր լեռներում և վառվող նավթանյութերի հեղեղները հոսում են դեպի օդանավակայան։ Տիմչենկոն թռչելու որոշում է կայացնում։ Վառվող նավթի հեղեղները լցվում են օդանավակայանի տարածք և ինքնաթիռն օդ է բարձրանում վերջին վայրկյաններին։ Թռիչքի պահին լուսավորության ընկնող հենասյունը վնասում է ինքնաթիռի պոչային մասը, որի պատճառով արգելափակվում է բարձրության ղեկը և օդանավի իրանի վրա ճեղք է գոյանում՝ վերացնելով սրահի հերմետիկությունը։
Նենարոկովն ու Սկվորցովը հատում են հերմետիկ նավակողքը և հերթականությամբ մոտենում վնասված մասերին։ Նրանց հաջողվում է ազատել բարձրության ղեկը, սակայն իրանի ճեղքվածքը շարունակում է մեծանալ։ Վառելիքի պակասի պատճառով անձնակազմի հրամանատարը որոշում է վայրէջք կատարել Շերեմետևո օդանավակայանում՝ անտեսելով եղանակային վատ պայմանները։ Այնտեղ արդեն պատրաստ էին ընդունելու վնասված ինքնաթիռի վթարային վայրէջքը։ Արգելակման պահին ինքնաթիռի պոչային հատվածը պոկվում է, սակայն անձնակազմը բարեհաջող կերպով կարողանում է ավարտին հասցնել այդ դժվարագույն չվերթը։
Անձնակազմը բուժզննում է անցնում և Տիմչենկոյին արգելում են հետագայում թռչել։ Վերջինս սրտի նոպա է ունենում։ Հոսպիտալում նրան այցելում է անձնակազմը։ Սկվորցովն հայտնում է, որ ամուսնանում է Թամարայի հետ։ Ֆիլմի վերջում ցուցադրվում է Տու-134 ինքնաթիռի թռիչքը, որտեղ ուղեկցորդուհի Թամարայի ձայնը հայտարարում է, որ օդանավի հրամանատարն է Վալենտին Գեորգիևիչ Նենարոկովը։
Ծանոթագրություններ
Կատեգորիա:1979 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային ֆիլմեր Կատեգորիա:Ռուսերեն ֆիլմեր
Քարթեր
Քարթեր (Carter) Զեյմս (Ջիմմի) Էռլ (ծնվել է 1924 թվականին), ԱՄՆ–ի 39-րդ պրեզիդենտը (1977–1981), դեմոկրատական կուսակցությունից։ 1946 թվականին ավարտել է ռազմածովային ակադեմիան, մինչև 1953 թվականը ծառայել ՌԾՈւ–ում։ 1971–1975 թվականներին՝ Ջորջիա նահանգի նահանգապետ։ Քարթերի կառավարությունը ձեռնարկեց մի շարք քայլեր, որոնք ուղղված էին լիցքաթափման դեմ, սրում էին միջազգային լարվածությունն ու խորհրդա–ամերիկյան հարաբերությունները։
Հալիչ (քաղաք, Ուկրաինա)
Հալիչ (Галич), քաղաք Ուկրաինայի Իվանո-Ֆրանկովսկի մարզի Հալիչի շրջանում, շրջկենտրոն։
Չճշտված տվյալներով Հալիչ քաղաքում բնակվում էր մոտ 8 000 մարդ։ Բնակավայրը զբաղեցնում է 14,9 կմ²։
Արտաքին հղումներ
Կատեգորիա:Ուկրաինայի քաղաքներ
Վիլե (գյուղ, Հալյալա շրջան)
Վիլե (Võle), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 62 մարդ։
Բնապահպանական տեղեկատվություն
Բնապահպանական տեղեկատվություն, գրավոր, էլեկտրոնային կամ ցանկացած այլ կրիչով ամփոփ տեղեկատվություն.
Շրջակա միջավայրում ընթացող շարժընթացների բազմակողմանի ընկալման և համարժեք միջոցառումների մշակման ու իրականացման համար կարևոր նշանակություն ունի համալիր և համակարգված տեղեկատվական համակարգը։ Այդ նպատակով կարևոր է ազգային տեղեկատվական կենտրոնների միասնական ցանցի ստեղծումը, որի ձևավորման համար կարող է հիմք հանդիսանալ շրջակա միջավայրի վիճակի և ազգաբնակչության սոցիալ-տնտեսական չափանիշների վերաբերյալ համապարփակ տվյալների բազան։ Բնապահպանական տեղեկատվության բազմազանությամբ արժեքավոր է ՀՀ Ազգային վիճակագրության ծառայության ամենամյա «Շրջակա միջավայրը և բնական պաշարները Հայաստանի Հանրապետությունում» պաշտոնական վիճակագրական ժողովածուն։
ժողովածուի ամփոփ տվյալների շարժի և վիճակագրական ցուցանիշների վերլուծության հիման վրա մշակվում է բնապահպանական և բնօգտագործման քաղաքականությունը, ստեղծվում ԳՀ աշխատանքների, վերլուծությունների գիտական, ինչպես նաև հանրության լայն շրջանների տեղեկատվության դաշտը։
Կատեգորիա:Բնապահպանություն
Բռնցքամարտիկներ (ֆիլմ)
«Բռնցքամարտիկներ» («Боксёры»), 1941 թվականի սպորտային դրամա, որը նկարահանվել է Պյոտր Կապիցայի համանուն վեպի հիման վրա։ Ֆիլմի պրեմիերան կայացել է 1941 թվականի հուլիսի 7-ին ։
Սյուժե
Կիրիլ Կոչևանովը երիտասարդ բռնցքամարտիկ է։ Նա հաջողություններ ունի բռնցքամարտում, սակայն ավելի լուրջ մակարդակի դուրս գալու՝ եվրոպական առաջնությանը մասնակցելու համար ընտրական մրցաշարի վճռորոշ հանդիպման ժամանակ պարտվում է ԽՍՀՄ ներկայիս չեմպիոն Պյոտր Դորոխովին։ Սակայն մարզական հանձնաժողովը տղայի մեջ տեսնում է մեծ նախադրյալներ, և նա «Կայծակ» թիմի լավագույն բռնցքամարտիկների հետ մեկնում է Եվրոպա՝ մրցումներին մասնակցելու համար։ Մի քանի հաղթական հանդիպումներից հետո խորհրդային մարզիկները մարտահրավեր են ստանում Եվրոպայի չեմպիոն Անրի Լանսից։ Լավ ուսումնասիրելով Դորոխովի մարտավարությունն ու ռազմավարությունը՝ Լանսը բոլոր լրագրողներին խոստանում է նոկաուտի ենթարկել մրցակցին ոչ ուշ, քան չորրորդ ռաունդում։ Սակայն խորհրդային պատվիրակությունը մարտի է հանում Կիրիլ Կոչևանովին։ Իններորդ ռաունդում Կիրիլը անցնում է հարձակման և ի վերջո հաղթում է մենամարտը։
Դերերում
Մյուս դերասաններն ու դերերը լուսագրերում նշված չեն․
Նկարահանող խումբ
Ֆիլմում հնչում է Ա. Կովալենկովի հեղինակած տեքստով «Спортивная песенка» երգը։
Արտաքին հղումներ
Կատեգորիա:Խորհրդային ֆիլմեր Կատեգորիա:1941 ֆիլմեր Կատեգորիա:Վեպերի էկրանավորումներ Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Կուշեևո
Կուշեևո (Кушеево, Ҡушый), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 399 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Անդրեյ Գրանովսկի
Անդրեյ Գրանովսկի (Андре́й Евге́ньевич Грано́вский, ), ռուս դիվանագետ։
Կենսագրություն
1971 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1971 թվականից զբաղվում է դիվանագիտական գործունեությամբ։ Տիրապետում է հինդի, ֆրանսերեն և անգլերեն լեզուներին։
Անձնական կյանք
Ամուսնացած է, ունի երկու որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
(2569) Մադելին
(2569) Մադելին (Madeline), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 18-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,625802 ա. մ., առավելագույնը մոտենում է 2,1981 ա. մ. հեռավորության վրա և հեռանում 3,0535 ա. մ. ։ Արեգակի շուրջ մեկ ամբողջական պտույտ է կատարում 1554,14 երկրային օրվա ընթացքում, իր ուղեծրով շարժվելով միջինում 0,231639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,48° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սև ցելերի սերմնացանը (պատմվածք)
Սև ցելերի սերմնացանը, Ակսել Բակունցի պատմվածքներից, որ ընդգրկված է պատմվածքների համանուն ժողովածուում։
Սյուժեն
Սեթը, որին մոր անունով անվանում էին Երանի Սեթ, գյուղի ամենալավ սերմնացանն էր։ Ամեն գարնան նա ցանում էր արտերը, մշակում հողը։ Մի գարնան Սեթը, ցանքը կիսատ թողնելով, միացավ սպիտակների դեմ պայքարող մի խումբ գյուղացիների։ Երեկոյան կարմիր հեծելազորը գյուղ մտավ, և միայն հաջորդ օրը տուն բերին սպանված սերմնացանի մարմինը։
Ծանոթագրություններ
Կատեգորիա:Ակսել Բակունցի ստեղծագործություններ Կատեգորիա:Պատմվածքներ
Կամպեստրի դի Գոյաս
Կամպեստրի դի Գոյաս  (Campestre de Goiás), համայնք Բրազիլիայում՝ Գոյաս նահանգի կազմում։ Գտնվում է Հարավային նահագի Գոյաս մարզում։ Մտնում է Վալի դու Րիու դուս Բայս գավառի կազմի մեջ։ Բնակչությունը կազմում է 3796 մարդ՝ 2006 թվականի տվյալներով։ Գրավում է 273,816 կմ2 տարածք։ Բնակչության խտությունը՝ 13.9 մարդ/կմ²։ Քաղաքի տոնը նշվում է օգոստոսի 11-ին։
Պատմություն
Քաղաքը հիմնադրվե է 1949 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Բարինովո (գյուղ, Տյոմկինսկի շրջան)
Բարինովո (Бариново), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 1998 թվականին գրանցված տվյալներով կազմում էր 22 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
WWF WrestleMania: The Arcade Game
WWF WrestleMania (խաղային պլատֆորմաների համար ստեղծված տարբերակներում՝ WWF WrestleMania։ The Arcade Game), պրոֆեսիոնալ ըմբշամարտի արկադային խաղ` թողարկված 1995 թ.-ին` Midway Games-ի կողմից։ Խաղն հիմնված է World Wrestling Federation (WWF) պրոմոշենի վրա։
Խաղում կան WWF-ի այն ժամանակվա 8 ըմբշամարտիկների թվայնացած տարբերակները՝ որոնցով խաղացողները կարող են կռվել միմյանց դեմ։ Խաղը ներշընչված է նույն Midway ստուդիայի կողմից թողարկված «Mortal Kombat» հանրահայտ խաղաշարից։ Մարտերը վարում են Վինս Մաքմահոնը և Ջերի Լոուլերը։
Խաղացողներն ընտրություն են կատարում Բամ Բամ Բիգելոուի, Բրեթ Հարթի, Ծաղրածու Դոյնքի, Լեքս Լուգերի, Ռեյզոր Ռամոնի, Շոն Մայքլզի, Անդերթեյքերի կամ Յոկոզունայի միջև։
Mortal Kombat-ի նման հաղթողը որոշվում է 2 ռաունդից (կամ հաղթանակների հավասարության դեպքում 3-ից), այստեղ էլ է տրված ժամանակ, որի սպառվելուց հետո խաղը կանգնում է։ Սակայն ի տարբերություն Mortal Kombat-ի՝ այստեղ հարված ստանալիս արյան փոխարեն դուրս են թռչում ռեստլերների կերպարների հետ կապված «ատրիբուտներ» (օր.` Յոկոզունայից դուրս է թռչում խորովված հնդկահավ` մատնանշելով նրա սումոյական գիրությունը)։
Արտաքին հղումներ
Կատեգորիա:1995 տեսախաղեր Կատեգորիա:Պրոֆեսիոնալ ըմբշամարտի տեսախաղեր Կատեգորիա:PlayStation տեսախաղեր Կատեգորիա:Sega Genesis տեսախաղեր Կատեգորիա:SNES տեսախաղեր
Շոտլանդիայի անկախության հանրաքվե 2014
Շոտլանդիայի անկախության հանրաքվեն տեղի է ունեցել 2014 թվականի սեպտեմբերի 18-ին ։ Շոտլանդիայի քաղաքացիներ հանդիսացող անձինք պետք է որոշեին արդյոք ցանկանում են մնալ Մեծ Բրիտանիայի կազմում, թե անկախ պետություն դառնալ։
Հանրաքվեի արդյունքների համաձայն՝ 55.3%-ը կամ 2.001. 926 մարդ դեմ է քվեարկել անկախությանը, իսկ 44.7%-ը կամ 1,617,989 կողմ է քվեարկել ։ Քվեարկության իրավունք ունեին 16 տարին լրացած 4.3 միլիոն մարդ ։
Անկախության կողմնակիցների կարգախոսն էր «Այո» (Yes), Մեծ Բրիտանիայի կազմում մնալ ցանկացողներինը՝ «Միասին ավելի լավ է» (Better Together)։
Նախապատմություն
Շոտլանդիայի թագավորությունը և Անգլիայի թագավորությունը որպես անկախ պետություններ ձևավորվել են միջին դարերում։ 14-րդ դարում մի շարք պատերազմներից հետ երկու միապետությունները 1603 թվականին միություն կազմեցին, իսկ Շոտլանդիայի արքա Ջեյմս 6-րդը դարձավ նաև Անգլիայի թագավոր։
1653 թվականին Օլիվեր Կրոմվելի իշխանության տարիներին երկու պետությունները կրկին միավորվեցին, սակայն 1660 թվականին բաժանվեցին։ 1707 թվականին Շոտլանդիան ու Անգլիան միավորվեցին՝ ձևավորելով Մեծ Բրիտանիայի թագավորությունը ։ 1707 թվականից սկսած մինչ օրս Շոտլանդիան Մեծ Բրիտանիայի կազմում է։
Հանրաքվեի կազմակերպում
Շոտլանդիայի անկախության հարցը 2007 թվականին բարձրացրել է Շոտլանդիայի ազգային կուսակցության առաջնորդ Ալեքս Սելմոնդը։ Այդ տարի կուսակցությունն ամենաշատ ձայները ստացավ, իսկ Սելմոնդը զբաղեցրեց Շոտլանդիայի առաջին նախարարի պաշտոնը։
2011 թվականի ընտրություններում Սելմոնդի կուսակցությունը կարողացավ ստանալ Շոտլանդիայի խորհրդարանի մանդատների մեծամասնությունը՝ 129-ից 69-ը և խոստացավ հանրաքվե անցկացնել իր վերընտրության դեպքում ։
Շոտլանդիայի անկախության հարցով հանրաքվե անցկացնելու մասին Սելմոնդը հայտարարեց նույն թվականի մայիսին, իսկ 2012 թվականի հունվարին կառավարությունը հայտարարեց հանրաքվեի մոտավոր ժամկետը՝ 2014 թվականի աշուն։
2012 թվականի հունիսի 1-ին ստեղծվեց «Ավելի լավ է միասին» քաղաքական միավորումը, որը ներկայացնում էր Շոտլանդիայի անկախացման դեմ հանդես եկող քաղաքական կուսակցություններին, կազմակերպություններին ու անձանց։
2012 թվականի հոկտեմբերի 15-ին Մեծ Բրիտանիայի վարչապետ Դևիդ Քեմերոնը և Շոտլանդիայի կառավարության առաջին նախարար Ալեքս Սելմոնդը համաձայնագիր ստորագրեցին հանրաքվեի անցկացման ժամկետի վերաբերյալ ։
Հանրաքվեն անցնելու դեպքում Շոտլանդիան անկախություն պետք է հռչակեր 2016 թվականի մարտի 24-ին։
2013 թվականի նոյեմբերի 26-ին Սելմոնդը ներկայացրեց «Սպիտակ գիրքը»՝ 670 էջանոց փաստաթուղթ, որում նկարագրված է նոր պետության կառուցվածքը ։ Ըստ փաստաթղթի՝ անկախանալու դեպքում Շոտլանդիայի արժույթն էր մնալու ֆունտ ստերլինգը, իսկ պետության ղեկավարը՝ Մեծ Բրիտանիայի թագուհին։
Քարոզարշավ
Շոտլանդիայի անկախության կողմնակիցները 2012 թվականի մայիսի 25-ին սկսեցին Այո Շոտլանդիա քարոզարշավը ։ Քարոզարշավին աջակցում էին Շոտլանդիայի ազգային կուսակցությունը, Շոտլանդիայի կանաչների կուսակցությունը և Շոտլանդիայի սոցիալիստական կուսակցությունը ։ Քարոզարշավի մեկնարկին Սելմոնդը հույս հայտնեց, որ 1 միլիոն մարդ կստորագրի անկախությանն աջակցելու մասին հռչակագիրը։ 2014 թվականի օգոստոսի 22-ին Այո Շոտլանդիան հայտարարեց 1 միլիոն ստորագրությունը հավաքելու մասին։
Մեծ Բրիտանիայի կազմում մնալու օգտին քարոզարշավը ստացավ Ավելի լավ է միասին անվանումը և մեկնարկեց 2012 թվականի հունիսի 25-ին ։ Այն առաջնորդում էր Մեծ Բրիտանիայի Գանձապետարանի նախկին կանցլեր Ալիստեր Դարլինգը, ում աջակցություն են հայտնել Պահպանողական, Լեյբորիստական և Լիբերալ Դեմոկրատական կուսակցությունները ։
Ծանոթագրություններ
Կատեգորիա:Շոտլանդիայի պատմություն
Աստերոիդների ցանկ (127201-127300)
Աստերոիդների ցանկ (127101-127200) * Աստերոիդների ցանկ * Աստերոիդների ցանկ (127301-127400)
Ախթամար (կոնյակ)
«Ախթամար», տեսակավոր կոնյակ։
Արտադրություն
Արտադրվում է 1964 թվականից, Երևանի կոնյակի գործարանում։ Թնդությունը՝ 42 ծավալային տոկոս է, շաքարայնությունը՝ 1 տոկոս։ «Ախթամար» մուգ ոսկեգույն է, ունի հաճելի բուրմունք, շոկոլադն ու վանիլը հիշեցնող նուրբ համ։
Պատրաստում
Պատրաստվում է ավելի քան 10 տարվա հնեցրած կոնյակի սպիրտներից ու նյութերից՝ կուպաժի միջոցով։ Կուպաժից հետո անհրաժեշտության դեպքում սոսնձվում է ձվի սպիտակուցով կամ ժելատինով և հնեցվում առնվազն 1 տարի։ Ֆիլտրվում է կուպաժից կամ սոսնձումից հետո և շշերը լցնելուց առաջ։
Կատեգորիա:Հայկական խմիչքներ
Ջանգե
Ջանգե, գյուղ Արևմտյան Հայաստանում, Բիթլիսի վիլայեթի Սղերդի գավառում ։ Գտնվում էր խճուղային ճանապարհի վրա, Սղերդ քաղաքից 2 կմ հյուսիս-արևմուտք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Դրագուտին Գորյանովիչ-Կրամբերգեր
Կենսագրություն
Ծնվել է 1856 թվականի հոկտեմբերի 25-ին Զագրեբում։
Սովորել է հնէաբանություն Ցյուրիխում և Մյունխենում, 1879 թվականին Տյուբինգենում ստացել է դոկտորի աստիճան, նրա ատենախոսությունը նվիրված էր ձկների քարացածությանը։ Այնուհետև ղեկավարել է Խորվաթիայի ազգային թանգարանի երկրաբանության և միներալոգիայի բաժինը, որն այժմ հայտնի է որպես Խորվաթիայի բնական պատմության թանգարան։
1883-1924 թվականներին աշխատել է Զագրեբի համալսարանում, 1893 թվականից ղեկավարել է երկրաբանության և հնէաբանության ամբիոնը։ Նրա գիտական գործունեությունը ներառում է շերտագրություն, հնէաբանություն, տեկտոնիկա, հնակլիմայաբանություն, ջրագրություն, կիրառական երկրաբանություն և երկրաբանական քարտեզագրում (իր ուսուցիչ Դուրո Պիլարի հետ քարտեզագրել է Մեդվեդնիցա լեռը)։
1909 թվականին հիմնադրել է Խորվաթիայի և Սլավոնիայի երկրաբանական ընկերությունը (Geološko povjerenstvo za Hrvatsku i Slavoniju), իսկ 1911 թվականին՝ հասարակության կողմից թողարկվող ամսագիրը (Vijesti geološkog povjerenstva)։ Խորվաթիայի գիտությունների և արվեստների ակադեմիայի անդամ է 1909 թվականից։
1899 թվականին կարևոր հայտնագործություն է կատարել՝ Կրապինա քաղաքի մերձակայքում նախապատմական մարդկանց (այսպես կոչված  «կրապինյան նեանդերթալներ», ի սկզբանե կոչվել է Գորյանովիչ Homo primigenius) մնացորդների խոշոր կուտակում հայտնաբերելով։ Հայտնաբերված կմախքների մանրամասն ուսումնասիրության շնորհիվ համարվում է ժամանակակից պալեոանտրոպոլոգիայի հիմնադիրը։
Ավելի քան 230 աշխատանքների հեղինակ է խորվաթական և միջազգային ամսագրերում, որոնց թվում կարելի է առանձնացնել «Diluvijalni čovjek iz Krapine u Hrvatskoj» (1905) մենագրությունը ևև նրա ընդլայնված վերահրատարակումը՝ «Život i kultura diluvijalnog čovjeka iz Krapine u Hrvatskoj» (1913) ։
Մահացել է 1856 թվականի հոկտեմբերի 25-ին Զագրեբում։
Արտաքին հղումներ
Կատեգորիա:Զագրեբի համալսարանի շրջանավարտներ Կատեգորիա:Զագրեբի պատվավոր քաղաքացիներ Կատեգորիա:Թյուբինհեմի համալսարանի շրջանավարտներ Կատեգորիա:Երկրաբաններ Կատեգորիա:Հնէաբաններ Կատեգորիա:Մարդաբաններ
Վիլլա (գյուղ, Առե շրջան)
Վիլլա (Võlla), գյուղ Էստոնիայի Պյարնումաա նահանգի Առե շրջանում։
2011 թվականի տվյալներով գյուղում բնակվում էր 68 մարդ։
Բորիս Կուլիկով
Բորիս Նիկոլաևիչ Կուլիկով (Бори́с Никола́евич Кулико́в, ), խորհրդային ռուս բանաստեղծ, արձակագիր։ ԽՍՀՄ գրողների միության, Ռուսաստանի գրողների միության անդամ։
Կենսագրություն
Բորիս Կուլիկովը ծնվել է 1937 թվականին Սեմիկարակորսկի կայանում՝ Դոնի կազակների ընտանիքում։ Հայրենական մեծ պատերազմը սկսվելուց հետո ապագա բանաստեղծի հայրը՝ Նիկոլայ Ֆիլիմոնովիչ Կուլիկովը, մեկնել է ռազմաճակատ։ Երբ նացիստական ​​զորքերը մոտեցել են Սեմիկարակորսկին, Բորիսի մայրը՝ Ալեքսանդրա Ալեքսանդրովնան, մահացու վիրավորվել է ռումբերի բեկորից ։ Որբացած երեխաները մնացել են իրենց տատիկի հետ, նրա հետ միասին ապրել օկուպացիան։ Մի անգամ ոստիկանները ներխուժել են տուն և տատիկին տարել բաժին, որտեղ նրան մտրակներով դաժան ծեծի են ենթարկել։ Որդու թաղումից հետո նրա ուժերը սպառվել են, ու տատիկը մահացել է։ Դրանից հետո Բորիսի քրոջը՝ Էլլային, մորաքույր Աննան տարել է Հեռավոր Արևելք, իսկ Բորիսը մնացել է մորաքույր Եկատիրինա Ֆիլիմոնովնայի մոտ, որը չորս երեխա ուներ։ Նրա մասին հիշողությունը Բորիս Կուլիկովը պահպանել է կյանքի ընթացքում՝ նրան նվիրելով «Սրտի հիշատակ» վեպը, որը բաղկացած է «Մորաքույրը Կատյան», «Բորիս Գոդունովը և Գեղեցկուհի Վասիլիսան» և «Մերոնք եկան» նորավեպերից։
Երկրորդ համաշխարհային պատերազմի ավարտից հետո Բորիսի հայրը վերադարձել է Ֆաշիստական ​​գերությունից և ամուսնացել մորաքույր Աննայի հետ, ով Էլլայի հետ վերադարձել էր Հեռավոր Արևելքից։ Այսպիսով ընտանիքը վերամիավորվել է։
Կուլիկովը տեղական թերթում տպագրվել է դեռևս դպրոցական տարիներին, գրել է «Պիոներական ճշմարտություն» թերթում։
Դպրոցն ավարտելուց հետո Բորիս Կուլիկովն ընդունվել է Ռոստովի պետական համալսարանի պատմական ֆակուլտետը ։ Ուսումնասիրության ընթացքում մասնակցել է իր ընկերների հետ ստեղծված «СТИФ» ուսանողական թատրոնի ներկայացումներին։ Միևնույն ժամանակ Ռոստովի մարզի թերթերում և ամսագրերում լույս են տեսել Կուլիկովի առաջին բանաստեղծությունները։
Կուլիկովը փորձել է շատ մասնագիտություններ. աշխատել է որպես կոմբայնավար, փականագործ, որմնադիր, ասֆալտապատող, քար ջարդող արհեստանոցի վարպետ ։ 1964 թվականին հրապարակվել է Կուլիկովի առաջին հավաքածուն։ Հատկանշական է, որ այն լույս է տեսել ոչ թե Ռոստիզդատում, այլ Մոսկվայում, «Երիտասարդ գվարդիա» հրատարակչությունում։ 1968 թվականին «Խորհրդային գրող» հրատարակչությունում տպագրված «Вербохлёст» գրքի համար Կուլիկովին ընդունել են ԽՍՀՄ գրողների միություն։ Այնուհետև գրում է մի շարք պատմություններ՝ շարունակելով նաև բանաստեղծություններ գրել։
Խորհրդային Միության փլուզումից հետո Կուլիկովը դարձել է Ռուսաստանի գրողների միության անդամ։
Ապրել է Սեմիկարակորսկ քաղաքում։
Բորիս Կուլիկովը լրջորեն մտահոգված էր վերակառուցման և երկրի փլուզման համար։ 1993 թվականի փետրվարին Ելցինի ելույթը դիտելու ժամանակ ինսուլտ է ստացել և մարտի 5-ին մահացել է։
Մարզիչը (ֆիլմ, 1969)
«Մարզիչը» («Тренер»), խորհրդային գեղարվեստական ֆիլմ սպորտի մասին։
Ֆիլմի սցենարիստ Ալեքսանդր Լապշինը, որը նախկինում եղել է մարմնամարզության մարզիչ, հեղինակել է նաև «Ցատկի իրավունք» («Право на прыжок», 1972) և «Հյուսերով հրաշքը» («Чудо с косичками», 1974) սպորտային ֆիլմերի սցենարները ։
Սյուժե
Սիբիրյան քաղաք ժամանած մարմնամարզության նոր մարզիչը, որպեսզի իր սաներին հավատ ներշնչի սեփական ուժերի հանդեպ, գնում է ռիսկային որոշման. կարևոր մրցումներում նա փոխարինում է նրանց ուժեղ մարզիկներին։
Արտաքին հղումներ
Կատեգորիա:Խորհրդային ֆիլմեր Կատեգորիա:1969 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր
Ժովտնևոե (գյուղ, Պոգրեբիշչեի շրջան)
Ժովտնևոե (Жовтневе), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1917 թվականին։
2001 թվականի տվյալներով Ժովտնևոե գյուղում բնակվում էր 128 մարդ։ Բնակավայրը զբաղեցնում է 0,142 կմ² տարածք։ Բնակչության խտությունը կազմում էր 901,41 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պոգրեբիշչեի շրջանի բնակավայրեր Կատեգորիա:Ուկրաինայի գյուղեր Կատեգորիա:1917 թվականին հիմնադրված բնակավայրեր
(2570) Պորֆիրո
(2570) Պորֆիրո (Porphyro), աստերոիդ աստերոիդների հիմնական գոտում։ Հայտնաբերվել է 1980 թվականի օգոստոսի 6-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,765369 ա. մ., առավելագույնը մոտենում է 2,471 ա. մ. հեռավորության վրա և հեռանում 3,0597 ա. մ. ։ Արեգակի շուրջ մեկ ամբողջական պտույտ է կատարում 1679,69 երկրային օրվա ընթացքում, իր ուղեծրով շարժվելով միջինում 0,214326 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,23° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
My World 2.0
Ալբոմի մասին
My World 2.0-ն դարձել է ալբոմի առաջին մասի շարունակությունը, թողարկված 2009 թվականի նոյեմբերի 17-ին Island լեյբլում և ստացել է պլատինե կարգավիճակ։ 2.0-ն առաջին անգամ թողարկվել է 2010 թվականի մարտի 19-ին :Բիբերը սկավառակի վրա աշխատել է որպես պրոդյուսեր և հիղինակ (այդ թվում նաև Tricky Stewart & The-Dream-ը և Midi Mafia-ն), այդ թվում նաև մի քանի նոր սկավառակների հետ, ինչպես Բրայան-Մայքլ Կոքսը և The Stereotypes-ը։ R&B-ին որպես լրացում ալբոմում նաև հայտնվել են փոփ և հիփ-հոփ թեմաներ։
Ալբոմի թողարկմանը նախորդել է «Baby» սինգլը, ձայնագրված Ludacris-ի հետ համատեղ և թողարկվել է 2010 թվականին հունվարի 18-ին, նաև երկու թվային սինգլներ՝ «Never Let You Go»-ն (2010 թվականի մարտի 2) և «U Smile»-ը (մարտի 16)։ «Somebody To Love»-ը հայտնվել է ռադիոյում որպես ալբոմի երկրորդ սինգլ ապրիլի 20-ին, իսկ «U Smile»-ը որպես երրորդ սինգլ 2010 թվականի օգոստոսի 24-ին։
Արձագանք
Ալբոմը ստացել է դրական արձագանքներ և դեբյուտացվել է ամերիկյան Billboard 200 հիթ-շքերթի առաջին հորիզոնականում :Վաճառվել է ավելի քան 283 հազար օրինակով, որը Բիբերին դարձրել է ամենաերիտասարդ երգիչը, ով զբաղեցրել է առաջին հորիզոնականը (նրանից առաջ եղել է Սթիվի Ուանդերը 1963 թվականին), ինչպես նաև առաջինը ով միանգամից զբաղեցրել է հինգից երկու հորիզոնական 2004 թվականի հիթ-շքերթում ։ Վաճառքի երկրորդ շաբաթվա ընթացքում գնվել է ալբոմից ավելի շատ օրինակ և Բիբերը The Beatles-ից հետո դարձել է առաջինը, ով գտնվել է վերին հորիզոնականում, վաճառելով ավելի շատ օրինակներ, քան նախորդ շաբաթ ։ Կանադայում ալբոմը դարձել է առաջինը, իսկ վաճառքի երկրորդ շաբաթում բարձրացել է առաջին հորիզոնականի Իռլանդիայում, Ավստրալիայում և Նոր Զելանդիայում։ Նա նաև ընդգրկվել է 15 այլ երկրների առաջին տասնյակում։ Ալբոմին աջակցելու համար կազմակերպվել է Ջասթինի կարիերայի ընթացքում առաջին My World Tour համերգային շրջագայությունը։
Երգացանկ
Բիբերի առաջին երգացանկը հրապարակվել է 2010 թվականի փետրվարի 26-ին
Արտաքին հղումներ
Կատեգորիա:Ջասթին Բիբերի ալբոմներ Կատեգորիա:2010 ալբոմներ
Լանի (գյուղ, Գալիչի շրջան)
Լանի (Лани), գյուղ Ուկրաինայի Իվանո-Ֆրանկովսկի մարզի Գալիչի շրջանում։
Չճշտված տվյալներով Լանի գյուղում բնակվում էր 645 մարդ։ Բնակավայրը զբաղեցնում է 8,42 կմ² տարածք։ Բնակչության խտությունը կազմում էր 76,6 մարդ/կմ²։
Արտաքին հղումներ
Կատեգորիա:Ուկրաինայի գյուղեր
Կուշ-Ելգա (գյուղ, Բելեբեևսկի շրջան)
Կուշ-Ելգա (Куш-Елга, Ҡушйылға), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելեբեևսկի շրջանի բնակավայրեր
Շրյոդինգերի կատու
Շրյոդինգերի կատու, մտային փորձ, երբեմն նկարագրվում է որպես պարադոքս, առաջարկել է ավստրիացի ֆիզիկոս Էրվին Շրյոդինգերը 1935 թվականին ՝ որպես լուսաբանություն քվանտային մեխանիկայի կոպենհագենյան մեկնաբանության խնդրին, երբ այն կիրառվում է առօրյա օբյեկտների նկատմամբ։ Ներկայացնում է կատվի, որը միաժամանակ և՛ ողջ է, և՛ մեռած      ՝ մի վիճակ, որը հայտնի է քվանտային վերադրում անունով և արդյունք է կամայական ներատոմային իրադարձության, որը կարող է առաջանալ կամ չի կարող։ Այս մտային փորձը հաճախ է հիշատակվում նաև քվանտային մեխանիկայի մեկնաբանություններում։ Մտային փորձը կազմելու ընթացքում Շրյոդինգերը կիրառում է Verschränkung (խճճվածություն) տերմինը։
Ծագումը և մոտիվացիան
Շրյոդինգերն այս մտային փորձը ձեռնարկել է որպես Այնշտայն-Պոդոլսկի-Ռոզենի պարադոքսի քննարկում ։ Այնշտայն-Պոդոլսկի-Ռոզենի հոդվածում ընդգծվում է քվանտային վերադրման տարօրինակ բնույթը, երբ քվանտային համակարգը, ինչպես ատոմը կամ ֆոտոնը, կարող է միաժամանակ գոյություն ունենալ որպես տարբեր հնարավոր ելքերի համապատասխանող բազմաթիվ վիճակների կոմբինացիա։ Ընթացիկ տեսությունը՝ Կոպենհագենյան մեկնաբանությունը, պնդում էր, որ քվանտային համակարգը մնում է վերադրված վիճակում այնքան ժամանակ, մինչև կփոխազդի արտաքին աշխարհի հետ կամ կենթարկվի դիտարկման։ Այս դեպքում վերադրումը տրոհվում է՝ անցնելով այս կամ այն հնարավոր որոշված վիճակին (ալիքային ֆունկցիայի կոլապս)։ ԱՌՊ փորձը ցույց տվեց, որ միմյանցից մեծ հեռավորության վրա գտնվող մասնիկներից կազմված համակարգը կարող է գտնվել այդպիսի վերադրված վիճակում։ Շրյոդինգերը և Այնշտայնը նամակներ էին փոխանակում Այնշտայնի ԱՊՌ հոդվածի վերաբերյալ, ինչի ընթացքում Այնշտայնը ցույց տվեց, որ անկայուն վիճակում գտնվող վառոդով լի տակառիկը մի որոշ ժամանակ անց կլինի միաժամանակ պայթած և չպայթած վերադրման վիճակներում։
Ավելին լուսաբանելու համար Շրյոդինգերը նկարագրեց, թե ինչպես գործնականում կարելի է վերադրում ստեղծել մեծամասշտաբ համակարգում՝ այն կախված դարձնելով վերադրման վիճակում գտնվող քվանտային մասնիկից։ Շրյոդինգերն առաջարկեց մետաղական խցիկում փակված կատվի սցենարը, որտեղ կատվի կյանքը կամ մահը կախված է ռադիոակտիվ ատոմի վիճակից, այսինքն՝ ատոմը կտրոհվի և կճառագայթի, թե՝ ոչ։ Ըստ Շրյոդինգերի՝ Կոպենհագենյան մեկնաբանությունը ենթադրում է, որ կատուն միաժամանակ ողջ և մեռած է մինչև իր վիճակը դիտարկելը։ Շրյոդինգերը չէր ցանկանում առաջ քաշել ողջ և մեռած կատուների գաղափարը որպես լուրջ հնարավորություն․ նա մտադրվել էր այս օրինակով լուսաբանել գոյություն ունեցող քվանտամեխանիկական տեսակետի աբսուրդայնությունը ։ Սակայն Շրյոդինգերի ժամանակից ի վեր ֆիզիկոսներն առաջարկեցին քվանտային մեխանիկայի տարբեր մեկնաբանություններ, որոնցից մի քանիսը «ողջ և մեռած» կատվի վերադրումը դիտարկում են որպես միանգամայն հնարավոր։ Հղացված լինելով որպես կոպենհագենյան մեկնաբանության (որը գերիշխում էր 1935 թվականին) քննադատություն՝ Շրյոդինգերի կատվի մտային փորձը մնում է քվանտային մեխանիկայի արդի մեկնաբանությունների փորձաքարը։ Ֆիզիկոսները հաճախ օգտագործում են որևէ մեկնաբանության վերաբերմունքը Շրյոդինգերի կատվին՝ լուսաբանելու և համեմատելու համար տվյալ մեկնաբանության որոշակի հատկությունները, առավելություններն ու թերությունները։
Փորձի էությունը
Փակ տուփում տեղադրված է կատու, թունավոր գազով լի սրվակ և ռադիոակտիվ միջուկի հիման վրա մեխանիզմ։ Փորձի պարամետրերն ընտրված են այնպես, որ ռադիոակտիվ միջուկը մեկ ժամվա ընթացքում 1/2 հավանականությամբ կարող է տրոհվել։ Եթե միջուկը տրոհվի, դա կհանգեցնի նրան, որ մեխանիզմը կաշխատի, սրվակը կջարդվի և կատուն կմեռնի։ Ըստ քվանտային մեխանիկայի, քանի դեռ միջուկի վրա փորձ չի կատարվել, նրա վիճակը նկարագրվում է քվանտային վերադրման սկզբունքով՝ տրոհված և չտրոհված միջուկների վիճակում, հետևաբար, եթե կատուն նստած է տուփում, նա և ողջ է, և մահացած միաժամանակ։ Եթե ​​դուք բացեք այն տուփը, որը փորձարարը կարող է տեսնել միայն ինչ-որ մի հատուկ վիճակ է «միջուկ փլուզված և կատուն զոհվել է» կամ «միջուկ էր տրոհվում, իսկ կատուն ողջ է»։
Հարցն այն է, երբ համակարգը դադարում գոյություն ունենալ սուպերպոզիցիոն վիճակում ու ընտրում է մեկը։ Փորձի նպատակն է ցույց տալ, որ քվանտտային մեխանիկան թերի է առանց որոշակի կանոնների, որ նշած է, թե ինչ պայմաններում է տեղի ունենում ալիքային ֆունկցիայի կոլլապս, և կատուն դառնում է մահացած կամ ողջ է մնում, բայց այն դադարում է լինել սուպերպոզիցիոն վիճակում։
Քանի որ պարզ է, որ կատուն պետք է լինի ողջ կամ մահացած (չկա միջանկյալ վիճակ ​​կյանքի և մահվան միջև), դա նշանակում է, որ սա ճշմարիտ է ատոմային միջուկի համար։ Դա, անկասկած, լինելու է կամ տրոհված կամ չտրոհված։
Բնօրինակը հոդվածը հրապարակվել է գերմանական Naturwissenschaften («Բնական գիտություններ») ամսագրում 1935 թվականին։
Կոպենհագենյան մեկնաբանում
Համաձայն կոպենհագենյան մեկնաբանման համակարգը դադարում է լինել սուպերպոզիցիոն վիճակում և ընտրում է դրանցից մեկը այն ժամանակ, երբ կատարվում է դիտում, չափում։ Կատվի փորձը ցույց է տալիս, որ այս մեկնաբանմամբ քվանտային չափումը լավ սահմանված չէ։
Փորձի իմաստը
Յուջին Վիգները մտցրել է ընկերոջ մասին գաղափարը։ Համաձայն նրա փորձի, փորձարարի կատվի վիճակը պարզելուց հետո, նրա ընկերը, ով գտնվում է լաբորատորիայից դուրս, դեռ չգիտի կատուն մեռած է, թե ողջ։ Ընկերը կճանաչի կատվին մեռած կամ ողջ, եթե նրան հաղորդեն դա։ Բայց մնացած ընկերների համար կատվի վիճակը կշարունակվի լինել անորոշ։ Այսպիսով կատուն կհամարվի մեռած կամ ողջ, եթե աշխարհի բոլոր մարդիկ իմանան։ Մինչ այդ պահը կատուն շարունակվում է մնալ միաժամանակ մեռած և ողջ վիճակներում։
Ծանոթագրություններ
Կատեգորիա:Քվանտային մեխանիկա Կատեգորիա:Հորինված կատուներ Կատեգորիա:Մտավոր փորձարկումներ Կատեգորիա:Պարադոքսներ Կատեգորիա:Ֆիզիկական պարադոքսներ Կատեգորիա:Ֆիզիկայի հասկացություններ Կատեգորիա:Կատուներ
Հեռահաղորդակցություն
Կապի համակարգ կամ հեռահաղորդակցություն, էլեկտրական ազդանշանների միջոցով ինֆորմացիայի հաղորդման էլեկտրոնային սարքերի համալիր։ Տարբերում են հաղորդալարային կապի և ռադիոկապի համակարգեր։ Ավտոմատ բազմականալ կապի զարգացման շնորհիվ այժմ այդ երկու համակարգերը էապես քիչ են տարբերվում։ Հետևաբար կարելի է դիտարկել կապի ընդհանրացված համակարգը, որի ֆունկցիոնալ սխեման պարունակում է հետևյալ հանգույցները՝ հաղորդագրության (խոսք, գիր, պատկեր և այլն) աղբյուր, հաղորդագրությունը էլեկտրական ազդանշանի փոխակերպող սարք (միկրոֆոն, ֆոտոէլեմենտ և այլն), մոդուլյատոր, որը ցածր հաճախականության ազդանշանը վերածում է բարձրահաճախայինի։
Հնում դա արվում էր դրոշների, թմբկազարկերի, ազդանշանային խարույկների օգնությամբ կամ սուրհանդակների միջոցով։ 19-րդ դարում մարդիկ սովորեցին հաղորդալարերով էլեկտրական ազդանշաններ ուղարկել. ծածկագրված հաղորդագրություններն ուղարկվում էին Մորզեի այբուբենով (կարճ ու երկար ազդանշաններով՝ կետերով և գծերով)։ Էլեկտրական հեռահաղորդակցության առաջին համակարգը մետաղալարային հեռագիրն էր, որն ստեղծվեց 1830–40-ական թվականներին Ռուսաստանում, Մեծ Բրիտանիայում և ԱՄՆ-ում։ 1876 թվականին ամերիկացի գյուտարար Ալեքսանդր Բելը հայտնագործեց մարդու ձայնը հեռագրահաղորդալարերով հաղորդելու եղանակ՝ հեռախոսակապը, որը շատ արագ տարածվեց ու զարգացավ. հեռախոսի գյուտից 21 տարի անց աշխարհում արդեն կար 1 միլիոն հեռախոսագիծ։
Ռադիոկապում մոդուլյատորն անհրաժեշտ է ազդանշանը առանց հաղորդալարի մեծ հեռավորությունների վրա հաղորդելու համար, իսկ հաղորդալարային կապում դրանով լուծվում է գծի հաճախային «խտացման»՝ նույն գծով բազմաթիվ ազդանշանների միաժամանակյա հաղորդման խնդիրը։ Այնուհետև բարձրահաճախային (մոդուլված) ազդանշանը ուժեղացվում է և ուղարկվում գիծ։ Ռադիոգծում այն նախապես փոխակերպվում է էլեկտրամագնիսական ալիքների՝ անտենայի միջոցով։ Ընդունման կետում բարձրահաճախային ազդանշանը անտենայի կամ հաղորդալարի ելքից անցնում է ընտրողունակ սարքին (հաճախային զտիչ, եթե «խտացումը» կատարվել է ըստ հաճախականության), ապա ուժեղացվում է և արվում դետեկտորին, որը մոդուլված ազդանշանից անջատում է ցածր հաճախականության ինֆորմացիան։ Սովորաբար ինֆորմացիոն ազդանշանը նորից է ուժեղացվում և փոխակերպվում ոչ էլեկտրական բնույթի հաղորդագրության (խոսք, գիր, պատկեր և այլն)։ Կապի տարբեր համակարգերում այս կամ այն հանգույցը կարող է բացակայել կամ իր հերթին կազմել հանգույցների համալիր (օրինակ, մոդուլյատորը թվային կապում)։ Բարձրորակ և օպերատիվ հաղորդում իրականացնելու նպատակով ստեղծվել է կապի միասնական ավտոմատացված համակարգ՝ ԿՄԱՀ (EACC)։
Տես նաև
Կատեգորիա:Կապ Կատեգորիա:Հաղորդակցություն